Република Србија

Основна школа

"Љубица Јовановић Радосављевић"

Број: 553/2024

Датум: 11. 9. 2024.године

Е-маил: podvrskaskola@gmail.com

Тел.019/806-003

Маршала Тита 16, Подвршка

**Извештај о раду и реализацији ГПР-а на крају школске 2023/2024.године**

*(у периоду oд 1.9.2023. до 31.8.2024. године)*



На крају школске 2023/2024. године, наставу je похађало 43 ученика, међу којима је 4 ученика по ИОП-у. Један ученик се у току школске године одселио због преласка у другу школу, а затим поново вратио.

***Материјално-технички услови рада школе***

Простор школе и опремљеност наставним, техничким и осталим средствима је оптималан за одвијање образовно-васпитног процеса, али смо учинили све да простор оплеменимо и да опремљеност кабинета побољшамо.

Од побољшања материјално-техничких услова у току школске 2023/2024. године посебно треба споменути :

* обезбеђен неопходан дидактички материјал (фломастери,пуњачи, папир...)
* намештај за канцеларију секретаријата
* ормаре у ходнику
* нову столарију у информатичком кабинету и подрумским просторијама
* израду две капије и ограде на једном делу школског дворишта
* израду шпалетни у унутрашњим деловима прозора у подрумским просторијама
* набавку уџбеника за ученике првог разреда
* опремање школског стана – набавку намештаја и потребног инвентара
* интерактивну таблу од Министарства просвете

***Реализација образовно-васпитног рада***

15 наставника је започело реализацију наставе у школској 2023/24. години.

Током школске године, настава је реализована према календару образовно-васпитног рада које је прописало Министарство просвете.

***Успех ученика на крају 2023/2024. године***

*На крају II полугодишта постигнути су следећи резултати:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ОДЕЉЕЊЕ | I | II | III | IV | V | VI | VII | VIII |
| Број ученика | 4 | 5 | 2 | 4 | 4 | 7 | 6 | 8 |
| Мушких | 2 | 3 | 1 | 1 | 4 | 3 | 4 | 5 |
| Женских | 2 | 2 | 1 | 3 | / | 4 | 2 | 3 |
| ПОЗИТИВАН УСПЕХ | **/** | **2** | **4** | **4** | **7** | **6** | **8** | **7** |
| БЕЗ НЕД.ОЦЕНА |  |  |  |  |  |  |  |  |
| БЕЗ НЕДОВОЉНИХ ОЦЕНА % | / | 100% | 100% | 100% | 100% | 100% | 100% | 100% |
| Одлични | / | 2 | / | 2 | 2 | 2 | 3 | 1 |
| Врло добри | / | 2 | 2 | 2 | 2 | 4 | 3 | 4 |
| Добри | / | 1 | / | / | / | 1 | / | 3 |
| Довољни | / | / | / | / | / | / | / | / |
| Средња оцена | / |  |  |  |  |  |  |  |
| Неоцењени | / | / | / | / | / | / | / | / |
| НЕГАТИВНЕ ОЦЕНЕ | / | / | / | / | / | / | / | / |
| СА НЕД. ОЦЕНАМА | / | / | / | / | / | / | / | / |
| СА НЕД. ОЦЕН. % | / | / | / | / | / | / | / | / |
| БРОЈ НЕД. ОЦЕНА | / | / | / | / | / | / | / | / |
| НЕД. ОЦ. (по уч.) | / | / | / | / | / | / | / | / |
| ИЗОСТАНЦИ |  |  |  |  |  |  |  |  |
| БРОЈ ОПРАВ.ИЗОСТ. | 91 | 203 | 33 | 157 | 127 | 533 | 775 | 889 |
| БРОЈ НЕОПРАВ.ИЗОС. | / | / | / | / | / | 11 | 7 | / |
| УКУПАН БРОЈ ИЗОСТАНАКА | 91 | **203** | **33** | **157** | **127** | **544** | **782** | **889** |
| ИЗОСТАНЦИ (по уч.) | 23 | 34 | 16,5 | 39 | 31,75 | 77,71 | 130,33 | 111,13 |
| ВАСПИТНО ДИСЦИПЛИНСКЕ МЕРЕ |  |  |  |  |  |  |  |  |
| Опомена одељ. стар. | / | / | / | / | / | / | / | / |
| Укор одељ.старешине | / | / | / | / | / | / | / | / |
| Укор одељенског већа | / | / | / | / | / | / | / | / |
| Укор директора | / | / | / | / | / | / | / | / |
| Укор наставничког већа | / | / | / | / | / | / | / | / |
| Искључење из школе | / | / | / | / | / | / | / | / |
| УКУПНО мера | / | / | / | / | / | / | / | / |
| ВЛАДАЊЕ |  |  |  |  |  |  |  |  |
| Примерно (5) | / | **5,00** | **5,00** | **5,00** | **5,00** | **5,00** | **5,00** | **5,00** |

***Преглед планираних и остварених активности на крају II полугодишта***

|  |  |  |  |
| --- | --- | --- | --- |
|  | ***Бр.наставних часова*** | | |
|  | **Одржано** | **Планирано** | ***%*** |
| **Редовна настава** | 7283 | 7284 | 99,99% |
| **Допунска настава** | 489 | 481 | 101,66% |
| **Додатна настава** | 89 | 89 | 100% |
| **Припремна настава** | 100 | 86 | 116,28% |
| **Секције** | 377 | 381 | 116,28% |
| **Остали облици** | 540 | 538 | 100,37% |

***Реализација часова изборне наставе***

|  |  |  |  |  |  |
| --- | --- | --- | --- | --- | --- |
| Предмет | Бр.ученика | Бр. група | Остварено | Планирано | % |
| Верска настава | 10 | 1 | 102 | 106 | 96,22% |
| Грађанско васп. | 30 | 3 | 286 | 286 | 100% |
| Медијска писменост | 11 | 2 | 70 | 72 | 97,22% |
| Моја животна средина | 8 | 1 | 34 | 34 | 100% |
| Румунски језик | 21 | 2 | 504 | 504 | 100% |
| Домаћинство | 6 | 1 | 36 | 36 | 100% |

Календаром образовно-васпитног рада за школску 2023/2024. годину, замењен je уторак, 7. новембар 2024. године и настава се одвијала по распореду од четвртка.

Поред наставних, остваривани су и програми ваннаставних активности. Одржавале су се музичка, драмско-рецитаторска, саобраћајна и спортска секција. Ваннаставне активности реализоване су у складу са интересовањима ученика.

Програм здравствене превенције реализован је кроз обавезне систематске прегледе од стране ЗЦ Кладово, као и кроз здравствена предавања.

За ученике осмог разреда организована је припремна настава за полагање завршног испита; пробно тестирање и завршни испит реализовани су у складу са школским календаром. Завршном испиту присуствовало је свих осморо ученика осмог разреда и полагали су у својој матичној школи.

***Реализоване активности ученика***

Од активности које су се одвијале у току школске 2023-2024. године, а између осталог, односе се и на заштиту животне средине, здравствену заштиту ученика, социјалну заштиту ученика, сарадњу са друштвеном средином, треба споменути следеће:

* Почетак школске године и свечани пријем првака
* Реализација активности поводом Дечије недеље (Упознавање са мотом и активностима у Дечијој недељи, Добродошлица за прваке – кроз песму ти поручујем, Мој тајни пријатељ; Украси бојама простор око себе порукама пријатељства и љубави, Посета председнику општине; Кроз песму и игру се расте и воли, У костимима омиљених јунака – карневал, Откривање тајног пријатељаи даривање поклоном; Заједнички излет и дружење кроз омиљене спортске игре, Јавна додела диплома ученицима за учешће у активностима)
* Радионице поводом обележавања значајних датума: Међународни дан писмености, Дан српског јединства, слободе и националне заставе, Европски дан језика, Европска недеља спорта, Светски дан здраве хране, Европски дан борбе против трговине људима, Међународни дан толеранције, Светски дан детета, Међународни дан матерњег језика, Национални дан књиге, Међународни дан дечије књиге, Светски дан планете Земље
* Трка „За срећније детињство“
* Реализација пројекта од стране припадника МУП-а „Заједно и безбедно кроз детињство“
* Одлазак на Сајам књига у Београду
* Посета корбовској школи у оквиру пројекта Обогаћени једносменски рад
* Онлајн тестирање дигиталне компетенције ученика 4. разреда
* Одлазак ученика нижих разреда на позоришну представу
* Радионица у оквиру сарадње Тима за инклузију и Тима за додатну подршку
* Предавање припадника МУП-а о пиротехничким средствима
* Здравствено предавање на тему: „Неговање здравих стилова живота у погледу физичког здравља“, „Исхрана и хигијена“
* Посета стоматолога, редовни систематски преглед
* Посета лекара, редовни систематски преглед
* Издрада новогодишњих и ускршњих медењака
* Организовање и реализација новогодишње приредбе и базара
* Обележавање школске славе
* Учествовање ученика на ликовним и литерарним конкурсима, као и на такмичењима
* Учествовање на приредби поводом Дана школе и на ускршњем базару
* Учествовање на кросу РТС-а
* Онлајн посета компанијама у оквиру Дана девојчица у ИКТ-у
* Дружење ученика свих сеоских школа у Брзој Паланци

**Извештаји о реализацији рада стручних већа, стручних актива и тимова на крају школске 2023/2024. године**

***Годишњи извештај Стручног већа природних наука***

У оквиру свих предмета природних наука реализовано је иницијално тестирање које је показало да већина ученика другог циклуса основног образовања показује веома слабе резултате везане за градиво претходне године из предмета природних наука. Изузетак су ученици седмог разреда из предмета биологија, где су у просеку постигли 70% савладаности градива. Као мера за побољшање успеха препоручено је обавезно похађање допунске наставе за већину ученика.На основу резултата праћења учења ученика, може се извести закључак да је већина савладала постављене исходе из предмета природних наука, што директно имплицира да су садржаји, медоте рада и наставна средства правилно одабрани. У овој школској години ученици 6. и 7. разреда учествовали су на такмичењима из биологије и хемије. Сви ученици завршног разреда одлучили су се за тест из хемије, као трећи предмет на завршном испиту. Након пробног завршног теста, четири ученика су променила предмет и започете су припреме из географије.Укупна успешност ученика на завршном тестирању била је за нијансу боља него на симулационом тестирању, а већина ученика је урадила сразмерно оценама које имају. Најнеочекиваније резултате су имали углавном ученици који остварују исходе напредног нивоа, који нису показали знање сразмерно својим оценама.Ова школска година је донела значајне успехе нашој школи, на које смо, као чланови колектива, сви поносни.

***Извештај о раду Стручног већа за област предмета друштвених наука***

Чланови стручног већа су донели закључак да се подршка ученицима који слабије напредују пружау форми индивидуализованих задатака, сходно њиховим могућностима, као и у виду допунске наставе. У овој школској години посебан проблем представља слаба мотивација за учење код многих ученика, а на наставницима је да у наредном периоду у сарадњи са родитељима и применом разноврсних метода подучавања повећају мотивацију ученика за учење.Предлог је да серад у школи унапредивећом употребом савремених средстава и наставних метода. Како би се развијале говорне способности ученика, од њих треба захтевати да одговарају пуном реченицом и организовати им активности у којима могу да вежбају своје говорне вештине (презентовање задатка, истраживања, лекције).

***Извештај рада Већа вештина***

Констатовано је да је динамика оцењивања била задовољавајућа и у складу са планом.Остварен је пласман на окружном такмичењу „ Шта знаш о саобраћају?“ у оквиру саобраћајне секције. Чланови већа су континуирано пратили и на крају анализирали реализацију програма наставе из предмета вештина, кроз праћење постигнућа и савладавање исхода код ученика, као и предлагање мера за њихово побољшање у наредној школској години.

***Извештај о раду Стручног већа за разредну наставу***

Чланови већа су након иницијалних тестирања констатовали да ученици не читају упутства у задатку и да журе приликом израде истих,без усмереног читања провере написаног. Увидом у подагошку документацију стиче се утисак да су часови допунске наставе у већој мери помогли ученицима у савладавању градива, посебно ученицима из осетљивих група.Реализован је једнодневни излет у складу са годишњим планом екскурзије. У школи је одржана презентација новог наставног материјала издавачке куће„Klett“ Тестомата и е-Педагошке свеске.Реализована је Тематска недеља у складу са Смерницама Министарства просвете.Наша школа је  једна од 56 школа у Србији која је била одабрана за онлајн тестирање дигиталне компетенције ученика четвртог разреда.Дружење ученика нижих разреда свих сеоских школа са територије општине Кладово организовано је кроз различите музичке, спортске, креативне, ликовне и друге активности у Брзој Паланци. Сви чланови Стручног већа су допринели конструктивном и тимском раду својим предлозима и ставовима.

***Педагошки колегијум***

План ПК је након краћег заједничког разматрања једногласно усвојен на почетку школске године и реализован у складу са планираним активностима. Школа је започела школску годину са 49 ученика, од којих је 3 ученика по ИОП-у 2 и једна ученица по ИОП-у 1, распоређених у шест одељења. Од тога, четири одељења у другом циклусу, два комбинована oдељења у првом циклусу од којих је у комбинованом одељењу 1. и 4.разреда припојена и ППГ са двоје деце. У матичној школи постоје одговарајући објекти који задовољавају све здравствено-хигијенске и друге услове за рад. За огрев (дрва) је спроведена најповољнија понуда и огрев је припремљен на време.Општинска управа је обезбедила средства да се обезбеди ручак (продужена ужина) за све ученике који су се пријавили за Пилот пројекат “Обогаћен једносменски рад“, као и бесплатне уџбенике за ученике првог разреда. И сви остали ученици су на време добили уџбенике. Наставило се са реализацијом горе поменутог пројекта. Школа је по одобрењу МП реализовала нови пројекат под називом «Свако дете има право да одраста здраво» за ученике 3, 4. и 7. разреда. Наставницима је обезбеђен потребан наставни материјал ( хамер, папир у боји, фломастери, пуњачи, кетриџи, креде, лепак, маказе, фасцикле….)

Евиденција се води електронски, путем-ЕС-дневника. Настава је започета са адекватном кадровском структуром. Доношењем Годишњег плана рада донети су и планови и програми свих стручних и саведодавних тела (План рада Школског одбора, Савета родитеља, актива, већа, тимова...), као и предлог финансијског плана за школску 2024. годину. Планирање рада школе је организовано и оперативно спроведено организацијом процеса планирања и додељивања задатака свим запосленима у том процесу, иницирањем и надзирањем израде планова, распореда часова, формирања актива, тимова и већа, поштовањем рокова израде истих, као и непосредним руковођењем том израдом. Запосленима је била доступна информациона основа планирања (законски прописи на основу којих је планиран рад,општа и интерна акта,..). Таквим начином рада донета су сва школска документа и разматрана задужења у оквиру 40-то часовне радне недеље. Анализиран је рад директора по питању побољшања материјално-техничких услова рада школе. Закључак је колегијума да се настави са радовима, да су презадовољни променама , да у школи могу добити сва неопходна средства за рад, да похађају семинаре и да је наша школа сада пријатно, топло, чисто, уређено и опремљено место за извођење образовно-васпитног процеса. За унапређивање квалитета рада школе обезбеђен је ефикасан процес самовредновања на основу којег препознајемо приоритете за даље унапређивање. На основу анализе рада Тима за самовредновање, чланови колегијума сложили су се са закључцима да је потребно да наставници у већој мери прилагођавају начине рада и наставни материјал индивидуалним каректеристикама ученика, што се може постићи побољшавањем техника и метода за праћење постигнућа ученика, формативним оцењивањем. Као важан закључак на једном од састанака Актива, на предлог директорке договорено је да након сваког одржаног састанка, председници стручних органа на огласној табли школе истичу закључке са одржаних састанака. Ова активност показала се као веома корисна из разлога што су сви наставници на овај начин могли да се упознају са активностима и радом оних стручних органа чији нису чланови. Чланови колегијума су подржали ову активност.Полазећи од основних циљева образовања и васпитања, првенствено ради обезбеђивања добробити и подршке целовитом развоју детета и ученика и стварања услова за подстицајно и безбедно окружење, сви запослени у школи су одговорно извршавали своје обавезе. Све остале активности предвиђене календарима образовно васпитног рада, у договору са родитељима ученика остварене су како је утврђено планом рада. У протеклој школској години школа је након екстерног надзора саветника МП добила највишу оцену (четворку) као и две престижне награде и то Светосавску награду коју додељује МП и Годишњу награду коју додељује општина Кладово. Ове награде јесу резултат тимског рада свих запослених у школи и овом приликом желим да захвалим свом колективу на посвећеном, одговорном и професионалном односу према раду. Поносна сам на њих и сигурна сам да ће наставници школе којом ја руководим, као зреле и стабилне личности, које имају високе организационе способности и надаље дијагностификовати ученичке потребе и осетљивост за њихове социјалне и емотивне проблеме и примењивати различите технике успостављања контакта и интеракције како са ученицима тако и са колегама и родитељима ученика и да ћемо заједничким радом и залагањем оправдати ове награде и наставити са успесима и у будућности.

***Извештај Актива за развој школског програма***

Наставници су током целе године имали могућност да се упознају са новим Правилницима, изменама и допунама у Програмима наставе и учења. Ове године посебан акценат дат је на изради анекса новог Школског програма због проширења понуђене листе програма СНА новим програмима**: ВРЕДНОСТИ И ВРЛИНЕ КАО ЖИВОТНИ КОМПАС I и II. ПРЕДЛОЖЕНЕ МЕРЕ ЗА ПОБОЉШАЊЕ РЕЗУЛТАТА РАДА:**

* Поштовати индивидуалне разлике међу ученицима по начину учења и брзини напредовања- диференцијација у раду са ученицима
* Организовати квалитетнији план припреме,која укључује већу сарадњу стручних већа и обимнију припремну наставу за полагање завршног испита
* Унапредити успех и постигнућа ученика до очекиваног основног, средњег и напредног нивоа
* Побољшати сарадњу са родитељимакроз предавања,радионице,саветодавне разговоре и стално их подсећати на обавезе које произилазе из нових упутстава за родитеље, како би додатно мотивисали ученике да имају већа постигнућа и бољи успех.

***Извештај Стручног Актива за развојно планирање***

Актив за Развојно планирање школе се бавио праћењем и реализацијом активности из области Подршка ученицима и Етос, што је у складу са Смерницама Министарства Просвете на почетку школске године, као и активностима из области Настава и учење.

* **ПОДРШКА УЧЕНИЦИМА**

**Развојни циљ бр.1.**

**ПОДСТИЦАЊЕ ЛИЧНОГ, СОЦИЈАЛНОГ И ПРОФЕСИОНАЛНОГ РАЗВОЈА УЧЕНИКА**

**ЗАДАТАК бр.2**

*У школи се организују програми и активности за социјални развој ученика*

|  |
| --- |
| **ПЛАНИРАНЕ АКТИВНОСТИ** |
| 1.Инсистирање на давању одговора целим реченицама или низом реченица |
| 2.Радионице на тему конструктивног решавања проблема и ненасилне комуникације, кроз наставу грађанског васпитања |
| 3.Методе и технике рада усмерити на развијање комуникативних способности ученика |
| 4.Задавање тестова са питањима отвореног типа |

У школи се кроз свакодневне активности а посебно кроз наставни процес подстиче лични, социјални и професионални развој ученика у складу са њиховим развојним потребама кроз горе наведене активности:

1. Наставници у току наставног процеса оснажују ученике да се слободно изражавају и говоре о настаним садржајима пуним реченицама или низом реченица како би се ослободили у комуникацији и стекли вештину прецизнијег и лепшег изражавања.
2. На часовима грађанског васпитања наставник садржаје везане за ненасилну комуникацију и уважавање различитости реализује у виду радионица које су осмишљене да реално представе примере добре и лоше комуникације. Кроз овај вид рада ученици уче да изводе закључке и формирају исправне ставове о добробити конструктивног решавања конфликата.
3. Током наставног процеса наставници подстичу ученике на комуникацију. Охрабрују их да слободно исказују своје ставове и потребе, да постављају питања и износе своја запажања и критичко мишљење.
4. На часовима утврђивања и писмених провера, наставници дају ученицима задатке отвореног типа са циљем да развијају вештину изражавања, повезивања садржаја и систематизације ширег обима знања у целину.

* **ЕТОС**

**Развојни циљ бр.1.**

**ПОСТИЗАЊЕ БОЉЕ САРАДЊЕ СА РОДИТЕЉИМА**

**Задатак бр.1.**

*Родитељи активно учествују у животу и раду школе*

|  |
| --- |
| **ПЛАНИРАНЕ АКТИВНОСТИ** |
| 1.Омогућити родитељима присуство на часовима и непосредним облицима рада по унапред одрађеном плану |
| 2. Реализација радионица са родитељима |
| 3. Реализација заједничког предавања за родитеље на тему „Како да буду подршка деци“? |

Сарадња школе са родитељима одвијала се успешно кроз родитељске састанке, на којима су потпуно упознати са свим активностима које су од значаја за живот и рад школе. Родитељи су такође упознати са редовним екстерним надзором који је у школи спроведен 23. и 24. новембра 2023. године.

1. На родитељским састанцима, одељењске старешине су родитеље упознали са „Даном отворених врата“ и позвали да слободно дођу да присуствују часовима којима желе у циљу јачања сарадње школе са родитељима и бољег увида у рад и напредовање своје деце. Дани отворених врата су истакнути на огласној табли и на сајту школе.
2. У нижој настави учитељи су са родитељима и ученицима успешно реализовали Новогодишњу радионицу где су израђивали новогодишње украсе. Украсе су продавали на Новогодишњем базару, а новац који је сакупљен биће искоришћен у хуманитарне сврхе. У вишој настави је реализована радионица“ Стари занати“. Нада Мариновић, мајка нашег ученика, презентовала је ученицима технолошки поступак припремања ушећерених јабука и свилених бомбона. Продукти ове радионице, такође су продавани на Новогодишњем базару а прикупљена средства ће се такође искористити у хуманитарне сврхе.
3. Реализација заједничког предавања за родитеље на тему „Како да буду подршка деци“? реализована је у оквиру родитељског састанка одржаног током новембра месеца.

* **НАСТАВА И УЧЕЊЕ**

**Развојни циљ бр.1.**

**ЕФИКАСНИЈЕ УПРАВЉАЊЕ ПРОЦЕСОМ УЧЕЊА НА ЧАСУ**

**ЗАДАТАК бр.1**

*Обезбедити да ученику буду јасни циљеви часа/исходи учења и зашто то што је планирано треба да научи*

|  |  |  |
| --- | --- | --- |
| **ПЛАНИРАНЕ АКТИВНОСТИ** | **ВРЕМЕ РЕАЛИЗАЦИЈЕ** | **НОСИОЦИ АКТИВНОСТИ** |
| 1.Упознати ученике са циљевима/ исходима предмета и корелацијом са другим предметима | Септембар 2023.  и почетком сваке наредне школске године | Предметни наставници |
| 2.Упознавање ученика са циљевима часа/исходима у уводном делу часа и истицање истих током часа | Током године, континуирано | Предметни наставници |
| 3.Усмеравати интеракцију међу ученицима | Септембар - Јун сваке школске године | Предметни наставници |

1. Предметни наставници су ученике упознали са циљевима и исходима предмета као и корелацијом и везом са другим предметима.

2.Наставници практикују да на почетку часа упознају ученике са циљем часа како би ученицима било јасније шта ће конкретно научити на часу и где могу применити научено у свакодневном животу и раду.

3. У наставном процесу се практикује усмеравање интеракције међу ученицима како би се обезбедила добра мотивација, вршњачко учење и добри социјални односи.

**ЗАДАТАК бр.2**

*Поступно постављање питања/задатака/захтева различитог нивоа сложености*

|  |  |  |
| --- | --- | --- |
| **ПЛАНИРАНЕ АКТИВНОСТИ** | **ВРЕМЕ РЕАЛИЗАЦИЈЕ** | **НОСИОЦИ АКТИВНОСТИ** |
| 1.Наставник поставља питања која су различитог нивоа знања како би активирао што већи број ученика | Током године, континуирано | Наставници |
| 2.Наставник примењује различите облике и методе рада | Током године, континуирано | Наставници |
| 3.Наставник прилагођава питања на основу предзнања ученика | Током године, континуирано | Наставници |
| 4.Проверити да ли је ученик разумео кључне појмове | При крају часа | Наставници |

1. На часовима утврђивања, приликом усмених и писаних провера знања, наставници постављају питања и задатке различитог нивоа сложености како би сваки ученик имао прилику да исказе свој ниво знања.

2. У наставном процесу наставници користе различите облике и методе рада како би ученици што боље разумели наставне садржаје.

3. Наставници се труде да сваком ученику поставе питања и задатке који су у складу са његовим предзнањима и могућностима.

4. Наставници практикују да у завршном делу часа, усмено или писмено од ученика добију повратну информацију о томе да ли су разумели градиво и у којој мери.

***Извештај о раду школског библиотекара***

Током школске 2023/2024. године радило се на остваривању циљева и задатака који су предвиђени Годишњим планом рада школе.

Реализовани су следећи програмски садржаји:

* васпитно-образовна делатност са ученицима - издавање књига (пружање помоћи при одабиру литературе, неговање потребе за кулурним односом према књизи - хигијенски захтеви при читању, правила о коришћењу књиге, позајмљивању, задуживању и чувању књиге)
* сарадња са наставницима - припремање и проналажење књижне грађе за потребе наставе и осталих активности
* израда годишњег плана рада библиотекара и плана обраде лектире
* учешће у изради Годишњег плана рада школе и стручно усавршавање на нивоу школе
* библиотечко-информациона делатност - праћење и евиденција коришћења литературе из библиотеке
* рад са ученицима у радионицама приликом обележавања значајних датума по Календару светских дана
* јавно истицање и похваљивање ученика који су најчешћи корисници школске библиотеке, као и наслова најчитаније књиге у току датог месеца
* набавка публикација за обогаћивање библиотечког фонда од средстава које је обезбедило Министарство просвете
* набавка бесплатних уџбеника за ученике
* сарадња са другим школама и градском библиотеком на територији наше општине.

Као и последњих неколико година, наставила се сарадња са Библиобусом Центра за културу Кладово, који нашу школу посећује сваке друге недеље. На тај начин омогућено је да се ученици упознају са новим насловима књига. Ученици наше школе редовно се одазивају и учествују на конкурсима које расписује Центар за културу, као и остале установе и организације на територији наше општине.

***Извештај рада психолога***

Психолог је учествовао у изради Годишњег плана рада школе, припреми распореда посета часовима, израђен је годишњи план рада Тима за инклузију чији је координатор и план индивидуалног професионалног развоја. **З**аједно са директорком школе, психолог је учествовао у посетама часова. Праћена је реализаиција ИОП-а, као и напредовање ученика уразвоју и учењу.Редовно је праћено достављање планова наставника и да ли садрже све неопходне елементе у складу са препорукама Министарства. Учествовао је у праћењу и вредновању образовно-васпитног рада, предлагане су мере за побољшање образовних и развојних потреба ученика. Пружан је саветодавни рад наставницима у изради педагошких профила ИОП-а, давање повратне информације опосећеној активности, односно часу, као и предлагање мера за унапређење образовно-васпитног процеса; саветовање наставника и одељенских старешина у изради месечних и годишњних планова у складу са препорукама Министарства, као и изради плана појачаног васпитног рада. Редовно се обављала сарадња са родитељима ученика у циљу саветовања и пружања подршке у раду са децом.Битно је истаћи свакодневну сарадњу са директоркомна припреми докумената установе,прегледа, извештаја и анализа, изради распореда припремне наставе, распореда дежурства, посета часова, као и са Центром за социјални рад, МУП-ом, Здравственим центром и другим образовно-васпитним установама.

***Извештај Тима за професионални развој наставника, васпитача и стручног сарадника***

Поред стручног усавршавања запослених ван установе, одвијало се стручно усавршавање и унутар установе. Запослени су, у складу са својим плановима, редовно похађали семинаре, вебинаре,обуке,стручне скупове и конференције.Тим за професионални развој радио је на одабиру семинара,омогућио похађање истих,извршио пресек и увид у сакупљен број бодова запослених ван и унутар установе.У колективу је присутна размена мишљења која помаже да се квалитетније остваре циљеви предвиђени планом и програмом.

***Извештај Тима за самовредновање***

Чланови тима су се састајали и пажљиво анализирали Извештај о спољашњем вредновању идентификујући параметре у којима је школа добила мању оцену од четворке и предлажући мере за побољшање тих стандарда квалитета. На основу тих предлога сачињен је Акциони план Тима за самовредновање који ће бити саставни део ГПР за школску 2024/2025. годину.

Анализирани су резултати пробног завшног испита и констатовано је да се у области Подршка ученицима реализује нова мера – припремна настава за ученике7. разреда. Закључено је да су сви школски документи усклађени са Смерницама за школску 2023/2024. годину и све планиране активности реализују се по плану.

Евалуација рада тима и извештај о раду тима су разматрани и општи је став да је Тим успешно реализовао све планиране задатке као и задатак израде Акционог плана на основу Извештаја о спољашњем вредновању, који није био део годишњег плана рада тима.

***Извештај Тима за инклузивно образовање***

На крају школске године, број ученика који наставу похађају по индивидуализованом, односно прилагођеном програму био је следећи: укупно 4 ученика похађало је наставу по ИОП-у(3 ИОП-2, 1 ИОП-1). За два ученика добијено је Мишљење интересорне комисије за личног пратиоца и уз њихову помоћ су пратили наставу.Иако су ученици показали напредак у социјалним вештинама и комуникацији, напредак у образовном смислу је минималан. На основу поднете документације која је предата Здравственом центру, као и Предлога да се ученицима и даље омогући да наставу прате уз помоћ личних пратилаца, Мишљење интерресорне комисије је да и у току наредне школске године ученици наставу прате на овај начин.

***Годишњи извештај о раду Тима за додатну подршку***

У оквиру рада овог тима, евидентирани су ученици којима је потребна додатна подршка; у питању су ученици који наставу похађају по ИОП-у, док других предложених ученика није било. Председник Тима је констатовао да се активности предвиђене планом транзиције редовно реализују, да носиоци активности прате план и редовно извештавају Тим.

Код ученика који раде са личним пратиоцима примећује се напредак у социјалном смислу, комуникативнији су и спремнији за сарадњу. Што се тиче ученика8.разреда, упознали су се са средњим школама и профилима који су им на располагању за предстојећи упис.

***Извештај о раду Тима за заштиту од дискриминације, насиља, злостављања и занемаривања***

Запослени су упознати са правилником о Протоколу поступања у установи у односу на насиље, занемаривање и злостављање и програмом превенције малолетничке деликвенције, као и са Листом индикатора за прелиминарну идентификацију жртава трговине људима, док су одељенске старешине упознале родитеље и ученике са правилником и кодексом понашања у школи.Дежурство наставника одвија се свакодневно у складу са израђеним планом, уз присуство припадника МУП-а..У склопу пројекта ,,Заједно и безбедно кроз детињство“ одржане су радионицез а ученике у школи.Радионица „Интернет насиље“ спроведена је у циљу разумевања карактеристика дигиталног насиља, као и начинима реаговања у ситуацији насиља. Може се констатовати да је добром организацијом и сарадњом чланова Тима, као и свих запослених у школи, наша школа безбедно место за ученике и за запослене и да је добру сарадњу потребно наставити у даљем раду.

***Извештај о раду Ученичког парламента***

Питања којима се парламент бавио су следећа:

* бирање представника ученика који учествују у раду органа школе
* разматрање Извештаја о реализацији Годишњег плана рада за претходну школску годину, као и Годишњег плана за текућу школску годину
* учествовање у дефинисању идентитета школе
* организација активности поводом обележавања значајних датума
* давање мишљења о безбедности ученика у школи
* разматрање односа и сарадње ученика, наставника и стручног сарадника
* давање предлога за укључивање у хуманитарне акције током школске године
* учествовање у припремама новогодишњег базара
* предлагање начина обележавања школске славе
* разматрање Извештаја о раду школе на крају првог полугодишта
* разматрање поштовања прописаних правила понашања у школи
* давање мишљења о избору уџбеника за наредну школску годину
* предлагање начина уређења школског простора
* разматрање постигнутих резултата ученика на такмичењима
* учествовање у предлагању ученика генерације

Сарадња међу члановима парламента била је успешна, као и сарадња са одељенским заједницама свих разреда у школи, разредним старешинама, директорком и психологом школе. Директорка школе је увек била отворена за питања чланова парламента, спремна за сарадњу и помоћ и увек је излазила у сусрет када год је то било потребно.

***Извештај о раду Тима за развој међупредметних компетенција и предузетништва***

Чланови Тима једногласно су се сложили да се међупредметне компетенције реализују као сарадња и координација активности више наставника, односно наставних предмета, иновативним методама рада на часу, употребом одговарајућих наставних средстава, а нарочито модерне технологије у наставном процесу као и прилагођавањем садржаја и реализацијом пројеката. И ове школске године Тим је наставио са прикупљањем припрема за наставу наставника разредне и предметне наставе. У библиотеци се констатно ажурира база примера добре праксе из „Просветног гласника“ и иста је на располагању свом наставном особљу.Констатовано је да постоје услови за реализацију пројеката који би све међупредметне компетенције, активности више наставника и наставних предмета спојили у целину. Све активности које су планиране на почетку школске године успешно су спроведене у дело сем сарадње са Здравственим центром. Спроведене акције биле су успешне и дале су резултате, тако да чланови предлажу да се исте или сличне спроведу и наредне године.

***Извештај Тима за обезбеђивање квалитета и развоја установе***

Квалитет рада наше школе огледа се у поштовању Интерног система за осигурање квалитета рада школе, коришћењу интерактивне табле у свакодневној настави, сарадњи са предузетницима и локалном самоуправом, редовном и јавномпохваљивању ученика за рад и залагање на огласној табли, истицању новости и активности на сајту и интернет страни школе, постизању запажених резултата ученика на такмичењима, предлагању мера за постизање бољих резултата након посета часова. Спољашњим вредновањем квалитета рада установе оцењене су све области дефинисаних стандардима квалитета рада установе и том приликом наша школа је добила највишу оцену.Као награду за досадашњи успешан рад, школа је од стране Министарстава просвете добила интерактивну таблу.

***Извештај Тима за ажурирање сајта школе***

Сви чланови су се сложили да је улога овог вида промоције школе од великог значаја и да је јако битно да се на овај начин презентује све што наша школа ради.Констатовано је да се све секције сајта редовно ажурирају, сви чланови сарађују међусобно, а и са другим наставницима у циљу пружања што прецизнијих и тачнијих информација у вези свих дешавања у школи. Сва актуелна дешавања пропраћена су ажурно. Сајт школе пружа све потребне информације ораду школе и раду целог колектива.

***Извештај пилот пројекта Обогаћеног једносменског рада***

У оквиру овог пилот пројекта сви ученици су били ангажовани у активностима и у сталној међусобној интеракцији. Поштовали су групни рад и међусобно су се уважавали приликом реализације активности. У току дневног распореда за ученике је предвиђена пауза у раду, током које имају обезбеђен оброк у школи. Нееке од реализованих активности су: спортске активности, играње друштвених игара, разне тематске радионице, дебате, презентације и читање песама и прича, активности из области финансијске писмености, разговор о здравом начину живота и исхране, гледање едукативних дечијих емисија и позоришних представа, обележавање значајних датума... Ученици наше школе посетили су ученике из ОШ „Хајдук Вељко“ Корбово, који су такође укључени у овај пројекат и учествовали су у заједничким организованим активностима. На тај начин остварена је сарадња двеју школа, а уједно су ученици могли и да науче нешто ново што ће у каснијем раду моћи да примене. Договорено је да се ова заједничка сарадња настави и убудуће.

***Реализација осталих задатака планираних Годишњим планом рада***

Стручни органи школе радили су у складу са Годишњим планом рада.Сви председници тимова, актива и већа предали су своје Извештаје о раду.

Евалуацијом Годишњег плана рада, изводи се закључак да су све активности предвиђене Годишњим планом рада реализоване.

Након спољашњег вредновања рада школе од стране Министарства просвете, наша школа је по други пут оцењена највишом оценом.Осим овог постигнутог успеха, треба споменути и Светосавску награду – за допринос унапређивању квалитета рада установе у свим сегментима, као и годишњу награду од стране Општине Кладово – за радне резултате колектива. Овакав резултат представља подстицај свима нама да наставимо са унапређивањем квалитета рада и наставе у корист наших ученика и целокупне заједнице.

***Савет родитеља и Школски одбор*** радили су у складу са Годишњим планом рада школе у оквирима својих овлашћења. Одлуке су биле једногласне и није било мимоилажења и несугласица око доношења истих.

Директорка школе

Драгана Думитрашковић

\_\_\_\_\_\_\_\_\_\_\_\_\_\_\_\_\_\_\_\_\_\_